CUCURBITACEÆ (AUCT. COGNIAUX). 341 
rarissime 1, 2 vel 4), quorum unum uniloculare, cetera bilocularia ; 
filamenta sæpissime brevia et crassa, libera vel in tubum vel colum- 
nam connata. Antheræ filamento adnatæ, libere coherentes vel in 
capitulum confluentes, 1-2-loculares rarissime 4-loculares, loculis cur- 
vis flexuosis conduplicatis vel rectis, extrorsum dehiscentibus; con- 
nectivum interdum in appendicem apicalem productum. Pollen glo- 
bosum vel ellipsoideum, læve vel subtiliter muricatum, ssepius sulca- 
tum. Pistillodium (i. e. ovarii rudimentum) glanduliforme vel seti- 
forme, interdum nullum vel trimere. — Flores feminei : Calycis tubus 
ovario adnatus, sepe supra illud productus; limbus et corolla ut in 
floribus masculis. Staminodia nulla vel 3 (rarissime 2 vel 5) sæpius 
ligulata, rarissime antherifera. Ovarium inferum vel in paucis apice 
tantum liberum, sæpissime e carpidiis 3 compositum, triloculare, 
rarius 1-2-vel spurie 4-6-loculare; placentæ parietales, carnosæ, sæpis- 
sime in axe ovarii confluentes. Stylus terminalis, simplex vel apice 
divisus, rarissime styli 3 distantes; stigmata crassa, lamellosa, lobata 
vel fimbriata. Ovula in ovariis monocarpicis 1 vel 2 apici vel basi 
loculi inserta, in pleiocarpieis sæpissime lateribus placentarum ovarii 
parieti proximis inserta, horizontalia pendula vel adscendentia, raris- 
sime a basi loculi erecta anatropa, sæpissime in pulpa nidulantia. 
Fructus sæpissime bacca carnosa vel corticosa, indehiscens vel rarius 
valvatim vel opereulatim dehiscens, sæpissime septis placentisve in 
pulpam solutis unilocularis, in paucis intus fibrosus, sæpissime poly- 
Spermus. Semina varia, sæpius complanata, horizontalia erecta vel 
pendula; testa membranacea vel crustacea, interdum epidermide 
hyalina induta, granulata tuberculata vel lævia, marginibus dentatis 
lobatisve ; endopleura membranacea suberosa vel fungosa; albumen 
nullum. Embryo semini conformis; cotyledones foliaceæ, compressæ 
vel plano-convexæ ; radicula brevis, hilo proxima vel centrifuga. Ger- 
minatio epigæa vel rarius hypogæa. 
Herbæ vel rarius suffrutices, succo aqueo, glabræ scaberulæ vel 
pubescentes, annuæ vel radice perennantes, rarissime fructices; Cau- 
les scandentes vel prostrati. Folia spiraliter ordine plerumque ?/, 
alterna, petiolata, simplieia divisa lobata palmatipartita vel pedata, 
Sepissime cordata et membranacea. Cirrhi dum adsunt juxta petiolos 
laterales, solitarii, simplices vel bi-multifidi, spiraliter torti. Flores 
Sæpissime paniculati, rarius racemosi vel subumbellati, non raro soli- 
tarii, albi vel flavi, rarissime virescentes vel rubri. — Incolæ regio- 
num calidiorum et præcipue tropicarum totius orbis; in regionibus 
temperatis raræ. 
